

|  |
| --- |
|  |

.

**REBALANS**

**PRORAČUNA**

**OBČINE BOROVNICA**

**ZA LETO**

**2020**

.

BOJAN ČEBELA, župan

BOROVNICA, JUNIJ 2020

**UVOD**

Priprava rebalansa proračuna Občine Borovnica za leto 2020 temelji na Zakonu o javnih financah, upoštevajoč Pravilnik o enotnem kontnem načrtu za proračun, proračunske uporabnike in druge osebe javnega prava ter Pravilnika o programski klasifikaciji izdatkov občinskih proračunov ter Odredbo o funkcionalni klasifikaciji javnofinančnih izdatkov.

Občinski svet Občine Borovnica je na svoji 8. redni seji, dne 19.12.2019 sprejel Odlok o proračunu Občine Borovnica za leto 2020, Načrt razpolaganja s stvarnim premoženjem Občine Borovnica za leto 2020 ter Kadrovski načrt Občine borovnica za leto 2020. Odlok o sprejetem proračun je bil objavljen v Uradnem listu RS, št. 81/2019, dne 27.12 2019.

Rebalans proračuna je akt občine o spremembi proračuna med proračunskim letom, s katerimi župan lahko v proračun vključi nove obveznosti, kar lahko zahteva spremembe tako na strani prejemkov proračuna kot tudi na strani izdatkov proračuna. Z rebalansom proračuna, ki ga sprejme občinski svet na predlog župana, se prejemki in izdatki proračuna ponovno uravnovesijo.

Glavni razlog, da smo pristopili k pripravi rebalansa je uskladitev občinskega proračuna vsebinsko in vrednostno. V sprejetem proračunu za leto 2020 je bilo načrtovano 4.523.906 EUR prihodkov, v predlaganem rebalansu se prihodki povečujejo na 4.705.376 EUR (povečanje za 181.469 EUR). Odhodki so bili predvideni v višini 5.425.433 EUR, v predlaganem rebalansu se povečujejo na 5.514.666 EUR (povečanje za 89.233 EUR).

Rebalans proračuna je sestavljen iz splošnega in posebnega dela, načrta razvojnih programov ter načrta ravnanja s stvarnim premoženje Občine Borovnica.

Splošni del proračuna sestavljajo bilanca prihodkov in odhodkov, račun finančnih terjatev in naložb ter račun financiranja.

Posebni del proračuna je prikaz podrobnejšega načrta porabe neposrednih proračunskih uporabnikov: občinskega sveta, nadzornega odbora, župana in občinske uprave po posameznih namenih.

Načrt razvojnih programov, ki je obvezni sestavni del proračuna je prikaz načrtovanih sredstev za investicijskega odhodke, investicijske transfere ter državne pomoči od leta 2020 do leta 2023.

Tabelarni prikazi vključujejo podatke o predlogu rebalansa za leto 2020, veljavnem in sprejetem proračunu za leto 2020, realizacija za obdobje od 1. januarja do 31. maja 2020. Pripravljeni so po proračunskih uporabnikih ter programski in ekonomski klasifikaciji.

Na podlagi 29. člena Zakona o lokalni samoupravi (Uradni list RS, št. 94/07 – UPB, 76/08, 79/09, 51/10, 40/12-ZUJF, 14/15 – ZUUJFO, 11/18 – ZSPDSLS-1, 30/18, [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE), 29. člena Zakona o javnih financah ( Uradni list RS, št. 11/11 – UPD, 14/13 – popr., 101/13, 55/15 – ZfisP, 96/15 – ZIPRS1617 in 13/18), in 16. in 97. člen statuta Občine Borovnica (Uradni list RS, št. 67/16) je Občinski svet Občine Borovnica na \_\_\_. redni seji, dne, \_\_\_\_\_\_ sprejel

**ODLOK O SPREMEMBI ODLOKA O PRORAČUNU**

**OBČINE BOROVNICA ZA LETO 2020 - REBALANS**

1. člen

V odloku o proračunu Občine Borovnica za leto 2020 (Uradni list RS, št. 81/2019, 27.12.2019) se 2. člen spremeni tako, da se glasi:

˝1) V splošnem delu proračuna so prikazani prejemki in izdatki po ekonomski klasifikaciji do ravni kontov. Splošni del proračuna na ravni podskupin kontov se določa v naslednjih zneskih:

|  |  |
| --- | --- |
| **A. IZKAZ RAČUNA PRIHODKOV IN ODHODKOV** |   |
|  |  |  |  v EUR  |
| Skupina/Podskupina kontov |  Rebalans 2020  |
| **I. SKUPAJ PRIHODKI (70+71+72+73+74)** |  **4.705.376**  |
| **TEKOČI PRIHODKI (70+71)** |  **3.738.610** |
| **70** | **DAVČNI PRIHODKI** |  **3.094.676**  |
|   | 700 | Davki na dohodek in dobiček |  2.766.343 |
|   | 703 | Davek na premoženje |  295.533  |
|   | 704 | Domači davki na blago in storitve |  32.800  |
| **71** | **NEDAVČNI PRIHODKI** |  **643.934**  |
|   | 710 | Udeležba na dobičku in dohodki od premoženja |  533.784  |
|   | 711 | Takse in pristojbine |  3.000  |
|   | 712 | Denarne kazni |  33.150 |
|   | 713 | Prihodki od prodaje blaga in storitev |  3.000  |
|   | 714 | Drugi nedavčni prihodki |  71.000  |
| **72** | **KAPITALSKI PRIHODKI** |  **476.420**  |
|   | 720 | Prihodki od prodaje osnovnih sredstev |  110.000  |
|   | 721 | Prihodki od prodaje zalog |  -  |
|   | 722 | Prihodki od prodaje zemljišč in neopredmetenih dolgoročnih sredstev  |  366.420  |
| **73** | **PREJETE DONACIJE** |  **1.000**  |
|   | 730 | Prejete donacije iz domačih virov |  1.000  |
|   | 731 | Prejete donacije iz tujih virov |  -  |
| **74** | **TRANSFERNI PRIHODKI** |  **489.346** |
|   | 740 | Transferni prihodki iz drugih javnofinančnih institucij |  418.691  |
|   | 741 | Prejeta sredstva iz državnega proračuna iz sredstev EU |  70.655  |
| **II. SKUPAJ ODHODKI (40+41+42+43)** |  **5.514.667** |
| **40** | **TEKOČI ODHODKI** |  **1.173.094**  |
|   | 400 | Plače in drugi izdatki zaposlenim |  270.731  |
|   | 401 | Prispevki delodajalcev za socialno varnost |  46.648 |
|   | 402 | Izdatki za blago in storitve |  818.275  |
|   | 403 | Plačila domačih obresti |  20.140  |
|   | 409 | Rezerve |  17.300  |
| **41** | **TEKOČI TRANSFERJI** |  **2.091.662**  |
|   | 410 | Subvencije |  129.580 |
|   | 411 | Transferji posameznikom in gospodinjstvom |  1.382.500  |
|   | 412 | Transferi neprofitnim organizacijam in ustanovam |  149.339  |
|   | 413 | Drugi tekoči domači transferi |  430.243  |
| **42** | **INVESTICIJSKI ODHODKI** |  **2.129.682** |
|   | 420 | Nakup in gradnja osnovnih sredstev |  2.129.682  |
| **43** | **INVESTICIJSKI TRANSFERJI** |  **120.229**  |
|   | 430 | Investicijski transferi |  -  |
|   | 431 | Investicijski transferi pravnim osebam, ki niso PU |  93.729 |
|   | 432 | Investicijski transferi proračunskim uporabnikom |  26.500  |
| **III. PRORAČUNSKI PRESEŽEK (I. - II.)** | **- 809.291** |
|  **(PRORAČUNSKI PRIMANJKLJAJ)** |   |
|  |  |  |  |
| **B. IZKAZ FINANČNIH TERJATEV IN NALOŽB** |   |
|  |  |  |  |
| Skupina/Podskupina kontov |  Rebalans 2020 |
| **IV. PREJETA VRAČILA DANIH POSOJIL IN PRODAJA**  |   |
|  **KAPITALSKIH DELEŽEV (750+751+752)** |  **-**  |
| **75** | **PREJETA VRAČILA DANIH POSOJIL** |  -  |
|   | 750 | Prejeta vračila danih posojil |  -  |
|   | 751 | Prodaja kapitalskih deležev |  -  |
|   | 752 | Kupnine iz naslova privatizacije |  -  |
| **V. DANA POSOJILA IN POVEČANJE KAPITALSKIH DELEŽEV** |  -  |
|  **(440+441+442+443)** |   |
| **44** | **DANA POSOJILA IN POVEČAJE KAPITALSKIH DELEŽEV** |  -  |
|   | 440 | Dana posojila |  -  |
|   | 441 | Povečanje kapitalskih deležev in naložb |  -  |
|   | 442 | Poraba sredstev kupnin iz naslova privatizacije |  -  |
|   | 443 | Povečanje namenskega premoženja v javnih skladih |  -  |
|   |  | in drugih osebah javnega prava, ki imajo premoženje |   |
|   |   | v svoji lasti |   |
| **VI. PREJETA MINUS DANA POSOJILA IN SPREMEMBE**  |   |
|  **KAPITALSKIH DELEŽEV (IV. - V.)** |  **-**  |
| **C. IZKAZ RAČUNA FINANCIRANJA** |   |
|  |  |  |  |
| Skupina/Podskupina kontov |  Rebalans 2020  |
| **VII. ZADOLŽEVANJE (500)** |  **731.000**  |
| **50** | **ZADOLŽEVANJE** |  **731.000**  |
|   | 500 | Domače zadolževanje |  731.000  |
| **VIII. ODPLAČILA DOLGA (550)** |  **131.678**  |
| **55** | **ODPLAČILA DOLGA** |  **131.678** |
|   | 550 | Odplačila domačega dolga |  131.678  |
| **IX. POVEČANJE (ZMANJŠANJE) SREDSTEV NA RAČUNIH** |   |
|  **(I.+IV.+VII.-II.-V.-VIII.)** | **- 209.969**  |
| **X. NETO ZADOLŽEVANJE (VII. - VIII.)** | **- 599.322**  |
| **XI. NETO FINANCIRANJE (VI.+VII.-VIII.-IX.)** |  **809.291**  |
| **STANJE SREDSTEV NA RAČUNU konec leta 2019** |  |
|  | **9009** | **Splošni sklad za drugo stanje 2019** | * 1.
 |

2) Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na podskupine kontov in konte, določene s predpisanim kontnim načrtom.

3) Posebni del proračuna do ravni proračunskih postavk - kontov in načrt razvojnih programov sta prilogi k temu odloku in se objavita na spletni strani Občine Borovnica.

4) Načrt razvojnih programov sestavljajo projekti.

1. člen

V odloku o proračunu Občine Borovnica za leto 2020 (Uradni list RS, št. 81/2019, 27.12.2019) se 1. točka 9. člena spremeni tako, da se glasi:

»Splošna proračunska rezerva se v letu 2020 oblikuje v višini 9.000 EUR.«

1. člen

Ta odlok začne veljati naslednji dan po objavi v Uradnem listu Republike Slovenije in se ga uporablja za leto 2020.

Številka:

Datum:

 Bojan Čebela

 ŽUPAN

 OBČINA BOROVNICA

1. **SPLOŠNI DEL**

**REBALANSA PRORAČUNA**

 **OBČINE BOROVNICA ZA**

**LETO 2020 Z OBRAZLOŽITVAMI**

**OBRAZLOŽITEV SPLOŠNEGA DELA REBALANSA PRORAČUNA ZA LETO 2020**

**1. BILANCA PRIHODKOV IN ODHODKOV**

Splošni del proračuna vključuje bilanco prihodkov in odhodkov, račun finančnih terjatev in naložb ter računa financiranja.

Bilanca prihodkov in odhodkov vključuje tekoče prihodke, ki vključujejo davčne in nedavčne prihodke, kapitalske prihodke, prejete donacije in transferne prihodke, ki vključujejo prihodke iz drugih blagajn javnega financiranja ter prejeta sredstva iz Evropske unije. Odhodkovna stran bilance prihodkov in odhodkov zajema tekoče odhodke, tekoče transfere, investicijske odhodke in investicijske transfere.

Račun finančnih terjatev in naložb zajema na eni strani prejemkov vse tiste vire, ki ne predstavljajo prihodkov, pač pa so iz naslova vračil posojenih sredstev občine in prejetih sredstev iz naslova prodaje kapitalskih deležev v podjetjih in drugih finančnih institucijah.

Račun financiranja izkazuje tokove zadolževanja in odplačila dolgov, povezanih s servisiranjem dolga občine, oziroma s financiranjem proračunskega deficita, to je salda bilance prihodkov in odhodkov ter računa finančnih terjatev in naložb. V računu financiranja se kot saldo izkazujejo tudi spremembe stanja denarnih sredstev na računih med proračunskim letom.

V obrazložitvah sprememb splošnega dela proračuna so obrazloženi samo tisti prihodki in drugi prejemki ter odhodki in drugi izdatki, ki se s predlogom rebalansa za leto 2020 spreminjajo.

* 1. **PRIHODKI**

Predlagani rebalans tako predvideva prejem 4.705.376 EUR prihodkov, kar predstavlja v primerjavi z sprejetim proračunom 180.469 EUR povečanja sredstev. Prihodki se povečujejo iz naslova davčnih prihodkov, kapitalskih prihodkov, prejetih donacij in transfernih prihodkov.

Tabela 1: Pregled prihodkov

|  |  |  |  |
| --- | --- | --- | --- |
|   | Veljavni proračun 2020 | Rebalans 2020 | Indeks (rebalans/veljavni) |
| Davčni | 2.940.175 | 3.094.676 | 105 |
| Nedavčni | 643.934 | 643.934 | 100 |
| Kapitalski | 465.538 | 476.420 | 102 |
| Prejete donacije | 1.000 | 1.000 | 100 |
| Transferni prihodki | 474.259 | 489.346 | 103 |
| Skupaj | 4.524.906 | 4.705.376 | 104 |

Lastni

Slika 1: Primerjava med planiranimi prihodki in predlogom rebalansa za leto 2020

Vir: Lasten

Iz prikazanih podatkov lahko povzamemo, da se prihodki v predlaganem rebalansu proračuna Občine Borovnica za leto 2020 povečujejo za 4 %.

* + 1. ***Davčni prihodki***

Davčni prihodki zajemajo:

* davki na dohodek in dobiček,
* davki na premoženje;
* domači davki na blago in storitev,
* drugi davki in prispevki.

Davčni prihodki so predlagani v višini 3.094.676 EUR, kar pomeni da se povečujejo za 5,3 %, v primerjavi z sprejetim oz. veljavnim proračunom.

Tabela 2: Nedavčni prihodki v EUR

|  |  |  |  |
| --- | --- | --- | --- |
|   | Veljavni proračun 2020 | Rebalans 2020 | Indeks (rebalans/veljavni) |
| Davki na dohodek in dobiček | 2.611.843 | 2.766.343 | 105,9 |
| Davki na premoženje |  295.532 |  295.533 | 100,00 |
| Domači davki na blago in storitev |  32.800 |  32.800 | 100,00 |
| Drugi davki in prispevki  |  0 |  0 | 100,00 |
| Skupaj | 2.940.175 | 3.094.676 | 105,3 |

 Vir: Lasten

V predlaganem rebalansu se tako spreminjajo navedeni davčni prihodki:

* davki na dohodek in dobiček v višini 2.766.343 EUR.

Država nas je z dopisom št. 4101-3/2015/11 dne 04.05.2020, obvestila, o spremembi primerne porabe, dohodnine in finančne izravnave za leto 2020 in 2021. Dne 30.4.2020 je bil v Uradnem listu RS št. 61/2020 objavljen Zakon o zagotovitvi dodatne likvidnosti gospodarstvu za omilitev posledic epidemije COVID -19 (ZDLGPE), kjer je v 32. členu ZDLGPE določeno, da se v četrtem odstavku 54. člena ZIPRS2021 v prvi alineji obstoječi znesek povprečnine za leto 2020 nadomesti z zneskom v višini 623,96 EUR. Zato omenjeni znesek z rebalansom tudi povečujemo za 154.500 EUR.

***1.1.2 Kapitalski prihodki***

Kapitalski prihodki se povečujejo za 10.882 EUR in sicer iz naslova povečanja prihodkov od kmetijskih zemljišč in gozdov ter povečanja prihodkov od prodaje stavbnih zemljišč. Vse spremembe so vidne v prilogi: Načrt ravnanje s stvarnim premoženjem Občine Borovnica.

***1.1.3 Prejete donacije***

V rebalansu planiramo prejete donacije, ki smo jih v letu 2020 že dobili nakazane od Slovenskih železnic d.o.o., kjer so nakazali sredstva za namen: preventivne sanacije 21.spominskega stebra Borovniškega železniškega viadukta.

***1.1.4 Transferni prihodki***

Med transfernimi prihodki iz drugih javnofinančnih institucij se v letu 2020 spreminjajo prejeta sredstva iz državnega proračuna za investicije (konto 740001). Sredstva ZFO se spreminjajo na višino 104.412 EUR ( obvestilo o spremembi o novih vrednostnih za leto 2020-dvig povprečnine št. 41001/2020/30 iz dne 02.06.2020), sofinanciranja iz strani države za projekt parkiraj in pelji (375 €) in sotesko Pekel (1.785 €) v letošnjem letu ne bosta realizirana.

Druga prejeta sredstva iz državnega proračuna za tekočo porabo (konto 740004): Za omenjena sofinanciranja smo zahtevke že izdali in smo že seznanjeni z zneski sofinanciranj, ki so sledeče: sofinanciranje medobčinskega inšpektorata 10.060 EUR, vračilo iz naslova subvencioniranja tržnih najemnin: 62.632 EUR ter vzdrževanje gozdnih cest: 2.587 EUR.

**RAZDELITEV NAMENSKIH PRIHODKOV – 21.ČLEN ZFO**

|  |  |  |
| --- | --- | --- |
| **NAZIV PP ODHODKA** |  **PP ODHODKA** | **ZNESEK (v EUR)** |
| Most čez Borovniščico v Borovnici - železniška | 413025  | 32.838 |
| Preplastitev Zalarjeve ceste | 413066  | 35.000 |
| Obnova ceste na Držaico ( od Majerce do kolonce) | 413068 | 36.574  |
| **SKUPAJ ODHODKI**  | **153.840** |
| **PRIHODEK –21.ČLEN ZFO**  | **104.412** |
| **RAZLIKA IZ DOHODNINE OZ DRUGIH VIROV** | **49.428** |

**RAZDELITEV NAMENSKIH PRIHODKOV – GOZDNE CESTE**

|  |  |  |
| --- | --- | --- |
| **NAZIV PP ODHODKA** |  **PP ODHODKA** | **ZNESEK ( V EUR)** |
| Vzdrževanje in gradnja gozdnih cest in druge gozdne infrastrukture (gozdne vlake) | 411005 | 20.000 |
| **SKUPAJ ODHODKI**  | **20.000** |
| **PRIHODEK –VZRŽEVANJE GOZDNIH CEST** | **2.587** |
| **RAZLIKA IZ DOHODNINE OZ DRUGIH VIROV** | **17.413** |

Prejeta sredstva iz državnega proračuna iz sredstev proračuna Evropske unije (kohezijska sredstva) smo prejeli še končni znesek sofinanciranja v višini 23.055 EUR, za projekt »Parkiraj in se pelji«.

Delež najpomembnejših kategorij prihodkov v rebalansu občinskega proračuna za leto 2020

Slika 2: Delež najpomembnejših prihodkov v rebalansu občinskega proračuna za leto 2020

Vir: Lasten

**1.2 ODHODKI**

Odhodki po ekonomski klasifikaciji obsegajo:

* tekoče odhodke,
* tekoče transfere,
* investicijske odhodke,
* investicijske transfere.

Tabela 3: Primerjava odhodkov v EUR

|  |  |  |  |
| --- | --- | --- | --- |
|   |  Veljavni proračun 2020 | Rebalans 2020 | Indeks (rebalans/veljavni) |
| Tekoči odhodki | 1.161.948 | 1.173.094 | 101 |
| Tekoči transferi | 2.080.042 | 2.091.662 | 101 |
| Investicijski odhodki | 2.071.343 | 2.129.682 | 103 |
| Investicijski transferi | 113.100 | 120.229 | 106 |
| Skupaj | 5.426.433 | 5.514.667 | 102 |

Vir: lasten

Slika 3: Primerjava odhodkov v veljavnem proračunu in predlaganem rebalansu za leto 2020

Vir: Lasten

Iz prikazanih podatkov lahko povzamemo, da se odhodki v predlaganem rebalansu povečujejo za 1,6% oziroma 88.233 EUR v primerjavi z veljavnim proračunom za leto 2020.

***1.2.1 Tekoči odhodki***

Tekoči odhodki zajemajo plače in druge izdatke zaposlenih v občinski upravi, prispevke delodajalcev za socialno varnost, izdatke za blago in storitve, plačila obresti in sredstva izločena v rezerve.

Tekoči odhodki se povečujejo za 1 % in sicer iz naslova:

* plače in drugi izdatki zaposlenim: +16.440 EUR
* prispevki delodajalcev in za socialno varnost: +2.014 EUR
* izdatki za blago in storitve: - 15.953 EUR
* plačilo domačih obresti +2.000 EUR
* rezerve +6.645 EUR

***1.2.1 Tekoči transferi***

Tekoči transferi zajemajo subvencije, transfere posameznikom in gospodinjstvom, transfere neprofitnim organizacijam in ustanovam ter druge tekoče domače transfere in se v primerjavi s veljavnim proračunom povečuje za 11.620 EUR.

Spremembe tekočih transferov se nanašajo na:

* transferi posameznikom in gospodinjstvom: - 8.000 EUR
* drugi tekoči domači transferi: +19.620 EUR
	+ 1. ***Investicijski odhodki***

Investicijski odhodki se povečujejo za 2,8% oziroma za 58.339 EUR in sicer:

* nakup prevoznih sredstev: +300 EUR
* nakup opreme: -31.430 EUR
* novogradnje, rekonstrukcije in adaptacije: -31.282 EUR
* investicijsko vzdrževanje in obnove: +24.002 EUR
* nakup zemljišč in naravnih bogastev: +4.400 EUR
* nakup nematerialnega premoženja: +804 EUR
* študije o izvedljivosti projektov, projektna dokumentacija: +91.546 EUR
	+ 1. ***Investicijski transferi***

Investicijski transferi se povečujejo za 7.129 EUR oz. 6,3 %, in sicer se povečujejo investicijski transferi javnim zavodom za 6.500 EUR ter Investicijski transferi neprofitnim organizacijam in ustanovam za 628 EUR.

**Delež najpomembnejših kategorij odhodkov v predlaganem rebalansu občinskega proračuna Občine Borovnica za leto 2020**

Slika 4: Deleži najpomembnejših odhodkov

Vir: lasten

**2. OCENA PREDLAGANEGA REBALANSA**

Iz navedenega predloga rebalansa proračuna Občine Borovnica lahko povzamemo, da bo ustvarjen proračunski primanjkljaj (prihodki minus odhodki) v višini 817.447 EUR, tekoči presežek (tekoči prihodki minus tekoči transferji) v višini 482.259 EUR, neto zadolževanje v višini 599.322 EUR in sprememba na računu -218.125 EUR, ki bo pokrit iz ostanka sredstev iz preteklega leta. Tako je doseženo, da je predlagani rebalans proračuna Občine Borovnica za leto 2020 uravnotežen.

Pregled sprememb pri predlogu rebalansa:

|  |  |  |  |
| --- | --- | --- | --- |
|   | Veljavni proračun 2020 |  Rebalans 2020  | Razlika |
| **Skupaj prihodki** | **4.524.906** | **4.705.376** | **180.469** |
|   |  |  |  |
| Davčni prihodki | 2.940.175 | 3.094.675 | 154.500 |
| Nedavčni prihodki | 643.934 | 643.934 | 0 |
| Kapitalski prihodki | 465.538 | 476.420 | 10.882 |
| Donacije | 0 | 1.000 | 1.000 |
| Transferni prihodki | 474.259 | 489.346 | 15.087 |
|   |  |  |  |
|   |  |  |  |
| **Skupaj odhodki** | **5.426.433** | **5.514.667** | **88.233** |
|   |  |  |  |
| Tekoči odhodki | 1.161.948 | 1.173.094 | 11.146 |
| Tekoči transferi | 2.080.042 | 2.091.662 | 11.620 |
| Investicijski odhodki | 2.129.682 | 2.129.682 | 58.339 |
| Investicijski transferi | 113.100 | 120.229 | 7.129 |

**II. POSEBNI DEL REBALANSA PRORAČUNA OBČINE BOROVNICA Z OBRAZLOŽITVAMI ZA LETO 2020**

**OBRAZLOŽITEV POSEBNEGA DELA PREDLOGA REBALANSA PRORAČUNA OBČINE BOROVNICA ZA LETO 2020**

Posebni del proračuna je pripravljen v skladu s predpisano programsko klasifikacijo in zajema finančne načrte neposrednih proračunskih uporabnikov: občinske uprave in posebej za občinske organe: občinski svet, nadzorni odbor in župana.

1. Bilanca odhodkov

Predlagatelj finančnega načrta: **1000 – OBČINSKI SVET**

**01 – POLITIČNI SISTEM**

**01019001 – Dejavnost občinskega sveta**

101001 – Stroški sej občinskega sveta -7.700 EUR

*Obrazložitev dejavnosti v okviru proračunske postavke*

Zaradi epidemije Covid Sars ni bilo mogoče izvesti sej občinskega sveta po sprejetem Programu dela občinskega sveta za leto 2020.

101002 – Stroški sej odborov in komisij -2.975 EUR

*Obrazložitev dejavnosti v okviru proračunske postavke*

Zaradi epidemije Covid Sars ni bilo mogoče izvesti sej odborov in komisij.

**04 – SKUPNE ADMINISTRATIVNE SLUŽBE IN SPLOŠNE JAVNE STORITVE**

**04039001 – Obveščanje domače in tuje javnosti**

104002– Objava občinskih predpisov +1.500 EUR

*Obrazložitev dejavnosti v okviru proračunske postavke*

Stroški objav so večji kot so bili načrtovani zaradi obsežnosti objav pravilnikov s področja družbenih dejavnosti.

104003– Spletne strani občine, lokalne novice +430 EUR

*Obrazložitev dejavnosti v okviru proračunske postavke*

Zaradi epidemije je bilo potrebno izvesti več nepredvidenih nadgradenj spletne strani.

Predlagatelj finančnega načrta: **3000 – ŽUPAN**

**01 – POLITIČNI SISTEM**

**01019003 – Dejavnost župana in podžupana**

301001 – Plača župana +54 EUR

*Obrazložitev dejavnosti v okviru proračunske postavke*

Ko smo pripravljali predlog Proračuna 2020, znesek regresa še ni bil znan in je bil planiran na višini lanskoletnega. Glede višine regresa za letni dopust velja zakonsko predpisana minimalna višina, to je izplačilo regresa najmanj v višini minimalne plače. Od 1. januarja 2020 naprej znaša minimalna plača 940,58 EUR. Od tega zneska se prispevki in dohodnina ne obračunajo.

301004 – Nadomestilo za nepoklicno opravljanje funkcije – podžupan -2.887 EUR

*Obrazložitev dejavnosti v okviru proračunske postavke*

Do 31.5. podžupan ni bil imenovan, zato ni bilo porabe sredstev.

Predlagatelj finančnega načrta: **4000 – OBČINSKA UPRAVA**

**06 – LOKALNA SAMOUPRAVA**

**06039001 – Administracija občinske uprave**

406001 – Plača delavcev v občinski upravi +18.275 EUR

*Obrazložitev dejavnosti v okviru proračunske postavke*

V Proračunu 2020 je bil sprejet kadrovski načrt, kamor se je z drugim branjem uvrstilo tudi novo delovno mesto hišnika. Sredstva za omenjeno delovno mesto niso bila planirana. Ravno tako smo uskladili regres za letni dopust, ki v letu 2020 znaša 940,58 EUR. Z 1.7.2020 pa se bodo sprostili ukrepi za izplačilo redne delovne uspešnosti, kjer ZSPJS v 22. členu določa, da skupen obseg sredstev za plačilo redno delovne uspešnosti znaša najmanj 2% in ne več kot 5%, zato smo v rebalansu planirali 2%, kar je najnižja določena vrednost.

406009 – Notranja revizija -1.056 EUR

*Obrazložitev dejavnosti v okviru proračunske postavke*

Zmanjšujejo se sredstva na 2.800 EUR. Sredstva so namenjena za zagotovitev izvedbe notranje revizije, kjer bomo za leto 2019 revidirali delovanje notranjih kontrol pri financiranju javnega zavoda Osnovna šola dr. Ivana Korošca Borovnica ( program Osnovna šola in program Vrtec) in je že v teku, zato nam je strošek že poznan.

**06039002 – Razpolaganje in upravljanje s premoženjem, potrebnim za delovanje občinske uprave**

406008 – Nakup opreme +1.508 EUR

*Obrazložitev dejavnosti v okviru proračunske postavke*

Povišanje zaradi stroškov nakupa in vzpostavitve strežniškega sistema za občinsko upravo. Predvideva se odkup šolskega rabljenega avtomobila.

*Navezava na projekte v okviru proračunske postavke*

OB005-13-0014 NAKUP OPREME

**07 – OBRAMBA IN UKREPI OB IZREDNIH DOGODKIH**

**07039001 – Pripravljenost sistema za zaščito, reševanje in pomoč**

407009 – Nakup defibratorja -335 EUR

*Obrazložitev dejavnosti v okviru proračunske postavke*

Defibrilator je bil nabavljen. Planirana sredstva so presegala dejansko načrtovana

*Navezava na projekte v okviru proračunske postavke*

OB005-17-0011 NAKUP DEFIBRILATORJEV

**07039002 – Delovanje sistema za zaščito, reševanje in pomoč**

407005 – Sofinanciranje nabave gasilskih vozil ter gasilske zaščitne in reševalne opreme ( požarna taksa) +629 EUR

*Obrazložitev dejavnosti v okviru proračunske postavke*

Zaradi višjega nakazila namenskih prihodkov, požarne takse v letu 2019, povečujemo sredstva za nabavo opreme.

*Navezava na projekte v okviru proračunske postavke*

OB005-13-0028 SOFINANCIRANJE NABAVE GASILSKE OPREME

407007 – Postavitev in obnova hidrantov -3.900 EUR

*Obrazložitev dejavnosti v okviru proračunske postavke*

Prestavitev hidrantov iz podzemnih v nadzemne se bo opravilo za tri hidrante.

*Navezava na projekte v okviru proračunske postavke*

OB005-13-0012 POSTAVITEV IN OBNOVA HIDRANTOV

**08 – NOTRANJE ZADEVE IN VARNOST**

**08029001 – Prometna varnost**

408001 – Delovanje sveta zavoda za preventivo in vzgojo v cestnem prometu (zagotavljanje varnosti na prvi šolski dan) +100 EUR

*Obrazložitev dejavnosti v okviru proračunske postavke*

Planiramo dodatne stroške za varovanje na prehodu za pešce pri OŠ (maj).

**10 – TRG DELA IN DELOVNI POGOJI**

**10039001 – Povečanje zaposljivosti**

410001 – Javna dela - 90 EUR

*Obrazložitev dejavnosti v okviru proračunske postavke*

V skladu s sklenjeno pogodbo o izvajanju javnega dela, ki ga izvaja Center za socialno delo je mora občina zagotoviti sredstva še za plačo javnega delavca za december 2019, kjer je plačilo zapadlo v leto 2020.

**11 – KMETIJSTVO, GOZDARSTVO IN RIBIŠTVO**

**11029003 – Zemljiške operacije**

411011 – Komasacija zemljišč na Ljubljanskem barju - 16.700 EUR

*Obrazložitev dejavnosti v okviru proračunske postavke*

Odločba za izvedbo komasacije je bila zaradi ukrepov povezanih s epidemijo izdana 4.6.2020. Zaradi rokov vročanja in pravnomočnosti bomo letos pričeli s postopki, kateri pa bodo zaključeni v 2021.

**11039002 – Zdravstveno varstvo rastlin in živali**

411004 – Oskrba opuščenih živali +100 EUR

*Obrazložitev dejavnosti v okviru proračunske postavke*

Ukinjamo konto najemnine in zakupnine za druge objekte, ker smo izbrali novega koncesionarja za oskrbo zapuščenih živali. Sredstva od najemnin in zakupnin prerazporejamo na posebni material in storitve, ker smo izbrali novega koncesionarja za oskrbo zapuščenih živali. Novi koncesionar nam ne bo zaračunaval mesečnega stroška najema boksa, ampak samo sprejem in oskrbo živali iz območja Občine Borovnice.

**13 – PROMET, PRMETNA INFRASTRUKTURA IN KOMUNIKACIJE**

**13029001 – Upravljanje in tekoče vzdrževanje občinskih cest**

413001 – Tekoče vzdrževanje lokalnih cest +55.000 EUR

*Obrazložitev dejavnosti v okviru proračunske postavke*

Po končani zimski sezoni je izvajalec opravil popolno sanacijo cest (nasutje vseh bankin, zamenjava nekaj jaškov, temeljito čiščenje jaškov in cevi...).

413003 – Zimsko vzdrževanje lokalnih cest in javnih površin -14.289 EUR

*Obrazložitev dejavnosti v okviru proračunske postavke*

Zaradi milejše zime se sredstva za zimsko vzdrževanje zmanjšujejo.

**13029002 – Investicijsko vzdrževanje in gradnja občinskih cest**

413020 – Cesta na Dražico +27.000 EUR

*Obrazložitev dejavnosti v okviru proračunske postavke*

Sredstva so namenjena ureditvi ceste na Dražico.

*Navezava na projekte v okviru proračunske postavke*

OB005-19-0014 CESTA NA DRAŽICO

413022 – Kolovoz ob Borovniščici -34.000 EUR

*Obrazložitev dejavnosti v okviru proračunske postavke*

V letošnjem letu je bi s postavke že skoraj v celoti izveden nakup zemljišč, ker pa zaradi predvidenih zamud pri recenziji dokumentacije do konca leta ne bo mogoče izvesti rekonstrukcij in adaptacij ter investicijskega vzdrževanja in izboljšav, se ta sredstva lahko prenesejo za druge namene.

*Navezava na projekte v okviru proračunske postavke*

OB005-15-0006 KOLOVOZ OB BOROVNIŠČICI

413025 – Most čez Borovniščico v Borovnici- železniška postaja -50.662 EUR

*Obrazložitev dejavnosti v okviru proračunske postavke*

Zaradi dolgotrajnosti postopkov projektiranja, pridobitve mnenj in soglasij bo letos možno pripraviti potrebno dokumentacijo. Obnova mostu bo izvedena v letu 2021.

*Navezava na projekte v okviru proračunske postavke*

OB005-15-0008 MOST ČEZ BOROVNIŠČICO - ŽELEZNIŠKA POSTAJA

413045 – Most Jele +4.880 EUR

*Obrazložitev dejavnosti v okviru proračunske postavke*

Načrtovana sredstva niso zadoščala za pripravo gradbene dokumentacije, geodetskega posnetka in HH študije.

*Navezava na projekte v okviru proračunske postavke*

OB005-16-0033 MOST JELE

413053 – Javno polnilno mesto za električna vozila +800 EUR

*Obrazložitev dejavnosti v okviru proračunske postavke*

S povečanjem sredstev na postavki zagotovimo potrebna sredstva za izdelavo dokumentacije in zagotavljanje lastne udeležbo za postavitev polnilne postaje za el. vozila pri vrtcu, v kolikor bo v letošnjem letu objavljen ustrezen razpis Ekosklada.

*Navezava na projekte v okviru proračunske postavke*

OB005-17-0006 JAVNO POLNILNO MESTO ZA ELEKTRIČNA VOZILA

413059 – Projektna dokumentacija cest +4.500 EUR

*Obrazložitev dejavnosti v okviru proračunske postavke*

Zaradi potrebe po pripravi projektne dokumentacije načrtovana sredstva ne zadoščajo.

*Navezava na projekte v okviru proračunske postavke*

OB005-18-0018 PROJEKTNA DOKUMENTACIJA CEST

413060 – Kolesarska povezava Borovnica- Pako +42.000 EUR

*Obrazložitev dejavnosti v okviru proračunske postavke*

Sredstva so namenjena financiranju študije varstva dvoživk na odseku med Borovnico in Pakim, za spremembe in dopolnitve PZI dokumentacije, ki so potrebne zaradi ukrepov za varstvo dvoživk ter za izdelavo recenzije PZI dokumentacije in Investicijskega programa za odsek Borovnica – Breg (odcep za GD).

*Navezava na projekte v okviru proračunske postavke*

OB005-19-0001 KOLESARSKA POVEZAVA BOROVNICA- PAKO

413063 – Kolesarska povezava Borovnica- Dol- Bistra -25.436 EUR

*Obrazložitev dejavnosti v okviru proračunske postavke*

Na osnovi izdelane projektne naloge in idejne zasnove je bilo ugotovljeno, da do roka za kandidiranje za EU sredstva ni mogoče pripraviti ustrezne dokumentacije (predhodno bi bilo potrebno spomladansko štetje dvoživk) in da bi bil delež neupravičenih stroškov zelo velik.

*Navezava na projekte v okviru proračunske postavke*

OB005-19-0013 KOLESARSKA POVEZAVA BOROVNICA - DOL – BISTRA

413066 – Preplastitev Zalarjeve ceste -10.000 EUR

*Obrazložitev dejavnosti v okviru proračunske postavke*

Načrtovana sredstva presegajo potrebna sredstva.

*Navezava na projekte v okviru proračunske postavke*

OB005-19-0018 PREPLASTITEV ZALERJEVE ULICE

413068 – Obnova ceste na Dražici ( od Majerce do kolonce) +36.002 EUR

*Obrazložitev dejavnosti v okviru proračunske postavke*

Načrtovana sredstva ne zadoščajo na načrtovan poseg v cesto in izvedbo 1.faze prenove cestišča.

*Navezava na projekte v okviru proračunske postavke*

OB005-19-0023 OBNOVA CESTE NA DRAŽICI ( OD MAJERCE DO KOLONCE)

413070– Kolesarska Pako 33 do meje z Občino Borovnica + 24.350 EUR

*Obrazložitev dejavnosti v okviru proračunske postavke*

Sredstva so namenjena izdelavi PZI dokumentacije za odsek od Pako 33 do občinske meje

*Navezava na projekte v okviru proračunske postavke*

OB005-20-0002 KOLESARSKA PAKO 33 DO MEJE Z OBČINO BOROVNICA

413071– Kolesarska Breg do Paka 33 +10.000 EUR

*Obrazložitev dejavnosti v okviru proračunske postavke*

Sredstva so namenjena za financiranje strokovnega predloga za varovanje dvoživk pri prehodu preko ceste ter za spremembe in dopolnitve PZI dokumentacije, ki upoštevajo ukrepe za varovanje dvoživk.

*Navezava na projekte v okviru proračunske postavke*

OB005-20-0003 KOLESARSKA BREG DO PAKA 33

**13029003 – Urejanje cestnega prometa**

413065 – Dograditev pločnika na Gradišnikovi +15.000 EUR

*Obrazložitev dejavnosti v okviru proračunske postavke*

Sredstva so namenjena ureditvi manjkajočega pločnika na Gradišnikovi ulici.

*Navezava na projekte v okviru proračunske postavke*

OB005-20-0001 DOGRADITEV PLOČNIKA NA GRADIŠNIKOVI

413067 – Urejanje mirujočega prometa -6.500 EUR

*Obrazložitev dejavnosti v okviru proračunske postavke*

Sredstva ne bodo potrebna.

416021– Projekt »Parkiraj in pelji« -4.049 EUR

*Obrazložitev dejavnosti v okviru proračunske postavke*

Zaradi epidemije COVID-19 v časovnem okviru ni bilo mogoče izvesti slovesne otvoritve.

*Navezava na projekte v okviru proračunske postavke*

OB005-14-0003 PROJEKT "PARKIRAJ IN PELJI"

**14 – GOSPODARSTVO**

**14039001 – Promocija občine**

414005– Prireditev »Dan Borovnic« -15.000 EUR

*Obrazložitev dejavnosti v okviru proračunske postavke*

Zaradi epidemije Covid in prepovedi zbiranja večjega števila ljudi je dogodek odpovedan.

**14029001 – Spodbujanje razvoja malega gospodarstvo**

414021 – Obnova in spodbujanje obiskovalske in interpretacijske infrastrukture v soteski Pekel

- 20.850 EUR

*Obrazložitev dejavnosti v okviru proračunske postavke*

Prijave na LAS nismo oddali, ker ni mogoče vzpostaviti razvojnega partnerstva. Zato se sredstva lahko prerazporedijo.

*Navezava na projekte v okviru proračunske postavke*

OB005-16-0007 OBNOVA IN SPODBUJANJE OBISKOVALSKE IN INTERPRETACIJSKE INFRSTRUKTURE V SOTESKI PEKEL

**16 – PROSTORSKO PLANIRANJE IN STANOVANJSKO KOMUNALNA DEJAVNOST**

**16039001 – Oskrba z vodo**

416004 – Vodovod Koti +10.000 EUR

*Obrazložitev dejavnosti v okviru proračunske postavke*

Načrtovana sredstva za projektiranje ne bodo zadoščala.

*Navezava na projekte v okviru proračunske postavke*

OB005-13-0001 VODOVOD KOTI

416026 – Investicije na vodnem zajetju Vršaj + 15.280 EUR

*Obrazložitev dejavnosti v okviru proračunske postavke*

Načrtovana sredstva za izgradnjo nove vrtine po prejemu ponudbe s stran JP KPV d.o.o. ne zadoščajo.

*Navezava na projekte v okviru proračunske postavke*

OB005-15-0031 INVESTICIJE NA VODNEM ZAJETJU VRŠAJ

416045 – Vzdrževanje vaškega vodovoda Brezovica pri Borovnici +20.000 EUR

*Obrazložitev dejavnosti v okviru proračunske postavke*

Ureditev vodohranov v Brezovici v skladu z inšpekcijskimi zahtevami in zakonskimi zahtevami zahteva dodatna sredstva.

*Navezava na projekte v okviru proračunske postavke*

OB005-19-0020 VZDRŽEVANJE VAŠKEGA VODOVODA BREZOVICA PRI BOROVNI

**16039002 – Ureditev pokopališč in pogrebne dejavnosti**

416005 – Upravljanje in tekoče vzdrževanje pokopališča in mrliške vežice +2.500 EUR

*Obrazložitev dejavnosti v okviru proračunske postavke*

Pri zaključnem računu smo zasledili, da nam ponovno niso izstavili računa za najem pokopališča, zato planiramo dodatna sredstva.

**16039003 – Objekt za rekreacijo**

416042 – Kolesarsko-rolkarski poligon +1.500 EUR

*Obrazložitev dejavnosti v okviru proračunske postavke*

Sredstva so potrebna za pridobitev gradbenega dovoljenja in s tem možnosti prijave na razpise za pridobitev sofinancerskih sredstev.

*Navezava na projekte v okviru proračunske postavke*

OB005-19-0016 KOLESARSKO-ROLKARSKI POLIGON

**16069002 – Nakup zemljišč**

416014 – Nakup zemljišč +4.400 EUR

*Obrazložitev dejavnosti v okviru proračunske postavke*

Planira se dodatni nakup zemljišč, kar je vidno v prilogi : Načrt ravnanja s stvarnim premoženjem.

*Navezava na projekte v okviru proračunske postavke*

OB005-13-0022 NAKUP STAVBNIH ZEMLJIŠČ

**17 – ZDRAVSTVENO VARSTVO**

**17029001 – Dejavnost zdravstvenih domov**

417002 – Investicije v Zdravstveno postajo Borovnica +10.000 EUR

*Obrazložitev dejavnosti v okviru proračunske postavke*

Potrebno je izvesti zamenjavo vhodnih vrat in urediti sistem ogrevanja vode.

*Navezava na projekte v okviru proračunske postavke*

OB005-13-0023 INVESTICIJE V ZD VRHNIKA

**18 – KULTURA, ŠPORT IN NEVLADNE ORGANIZACIJE**

**18039001 – Knjižničarstvo in založništvo**

418004 – Cankarjeva knjižnica Vrhnika – dejavnost + 11.830 EUR

*Obrazložitev dejavnosti v okviru proračunske postavke*

Lani po pomoti niso bili plačani vsi izstavljeni računi knjižnici.

418005 – Cankarjeva knjižnica Vrhnika – nakup knjig + 1.880 EUR

*Obrazložitev dejavnosti v okviru proračunske postavke*

Lani po pomoti niso bili plačani vsi izstavljeni računi knjižnici.

418005 – Cankarjeva knjižnica Vrhnika – najemnina + 3.000 EUR

*Obrazložitev dejavnosti v okviru proračunske postavke*

Lani po pomoti niso bili plačani vsi izstavljeni računi knjižnici.

**18039005 – Drugi programi v kulturi**

418034 – Ureditev knjižnice -30.000 EUR

*Obrazložitev dejavnosti v okviru proračunske postavke*

Zaradi dolgotrajnih postopkov je realizacija neizvedljiva v letošnjem letu, zato se sredstva lahko prerazporedijo.

*Navezava na projekte v okviru proračunske postavke*

OB005-19-0021 UREDITEV KNJIŽNICE

**19 – IZOBRAŽEVANJE**

**19029001 – Vrtci**

419001 – Vrtec Borovnica- dejavnost - 17.000 EUR

*Obrazložitev dejavnosti v okviru proračunske postavke*

Sredstva se nanašajo na prihranke za marec in april. Dodatne stroške, zaradi zaprtja vrtca, smo za marec in april že prejeli od MIZŠ, za mesec maj pa jih bomo v naslednjem mesecu.

419018 – Širitev vrtca Borovnica +2.000 EUR

*Obrazložitev dejavnosti v okviru proračunske postavke*

Dodatna sredstva potrebujemo za izdelavo geodetskega načrta projektne širitve vrtca v Borovnici na parcelnih številkah št. 304/4. 294/1 in 290/1, k.o. Borovnica ter idejne zasnove.

*Navezava na projekte v okviru proračunske postavke*

OB005-19-0011 ŠIRITEV VRTCA BOROVNICA

**19039001 – Osnovno šolstvo**

419009 – Investicije in investicijo vzdrževanje osnovne šole + 6.500 EUR

*Obrazložitev dejavnosti v okviru proračunske postavke*

Sredstva se povečujejo za nakup nove alarmne naprave in plačilo leasinga za novo vozilo.

*Navezava na projekte v okviru proračunske postavke*

OB005-13-0027 INVESTICIJE IN INVESTICIJSKO VZDRŽ. OSNOVNE ŠOLE

**19069001 – Pomoči šolajočim**

419012– Regresiranje prevozov učencev iz kraja bivanja v šolo in nazaj -2.000 EUR

*Obrazložitev dejavnosti v okviru proračunske postavke*

Zaradi zaprtje šol v marcu, aprilu in maju se zmanjšujejo sredstva za prevoze učencev. Povišali pa so se stroški v mesecu juniju, saj smo morali zagotoviti dodatne prevoze, zaradi smernic NIJZ.

**20 – SOCIALNO VARSTVO**

**20029001 – Drugi programi v pomoč družini**

420001- Pomoč staršem ob rojstvu otrok +4.000 EUR

*Obrazložitev dejavnosti v okviru proračunske postavke*

Glede na realizacijo do maja 2020 predvidevamo, da imamo za leto 2020 premalo planiranih sredstev za pomoč ob rojstvu otroka, zato planiramo dodatnih 10 izplačil.

**20049004 – Socialno varstvo materialno ogroženih**

420008 – Subvencija tržnih najemnin +10.000 EUR

*Obrazložitev dejavnosti v okviru proračunske postavke*

Glede na realizacija do maja 2020 in prejetih odločb, planiramo dodatna sredstva za poplačilo zakonskih obveznosti iz naslova subvencij tržnih najemnin.

**22 – SERVISIRANJE JAVNEGA DOLGA**

**22019001 – Obveznosti iz naslova financiranja izvrševanje proračuna- domače zadolževanje**

422001- Stroški, povezani z zadolževanjem +2.000 EUR

*Obrazložitev dejavnosti v okviru proračunske postavke*

V letu 2020 smo že izvedli postopek zadolžitve, kjer so nastali stroški z odobritvijo vloge. Planiramo pa tudi dodatna sredstva za plačilo obresti iz omenjenega naslova.

**23 – INTERVENCIJSKI PROGRAMI IN OBVEZNOSTI**

**23039001 – Splošna proračunska rezervacija**

423003- Splošna proračunska rezervacija +6.645 EUR

*Obrazložitev dejavnosti v okviru proračunske postavke*

Splošna proračunska rezervacija je namenjena pokrivanju tistih odhodkov, ki jih pri sestavi proračuna ni bilo mogoče planirati oziroma ni bila znana višina odhodka. Sredstva splošne proračunske rezervacije ne smejo presegati 0,5 % prihodkov iz bilance prihodkov in odhodkov.

C. Račun financiranja

**22 – SERVISIRANJE JAVNEGA DOLGA**

**22019001 – Obveznosti iz naslova financiranja izvrševanje proračuna- domače zadolževanje**

422002- Odplačilo glavnice +9.253 EUR

*Obrazložitev dejavnosti v okviru proračunske postavke*

V letu 2020 smo že sklenili pogodbo za najem kredita pri SID banki in planiramo en obrok odplačilo glavnice.

**III. NARČT RAZVOJNIH PROGRAMOV PRORAČUNA OBČINE BOROVNICA Z OBRAZLOŽITVAMI ZA LETO 2020**

**NAČRT RAZVOJNIH PROGRAMOV**

Z rebalansom proračuna za leto 2020 predlagamo spremembo tudi v Načrtu razvojnih programov, ki so označeni pri obrazložitvi sprememb pri posameznih proračunskih postavkah. Za leto 2020 pa se v Načrtu razvojnih programov spremeni:

OB005-13-0014 NAKUP OPREME

Planiramo sredstva za nakup avta od OŠ.

OB005-17-0011 NAKUP DEFIBRILATORJEV

Nakup defibratorja je bil izveden in prerazporejamo višek sredstev, ki so bila planirana za ta namen.

OB005-13-0028 SOFINANCIRANJE NABAVE GASILSKE OPREME

V letu 2019 se je nateklo več sredstev za požarno takso, od planirane. Ker so sredstva namenska jih bomo izplačali GZ Vrhnika v letu 2020.

OB005-13-0012 POSTAVITEV IN OBNOVA HIDRANTOV

Planiramo, da bomo uredili tri hidrante.

OB005-19-0014 CESTA NA DRAŽICO

Sredstva se namenjajo za obnovo ceste proti Dražici.

OB005-15-0006 KOLOVOZ OB BOROVNIŠČICI

Dokler ne bo recenzirana dokumentacija se z deli ne bo pričelo.

OB005-15-0008 MOST ČEZ BOROVNIŠČICO - ŽELEZNIŠKA POSTAJA

Izvedba mostu čez Borovniščico se bo prestavila v leto 2021, v letošnjem letu pa se pripravlja dokumentacija.

OB005-16-0033 MOST JELE

Planiramo dodatna sredstva za pripravo projektne dokumentacije.

OB005-17-0006 JAVNO POLNILNO MESTO ZA ELEKTRIČNA VOZILA

Planiramo sredstva za stroške, ki nastanejo pri montaži javno polnilnega mesta, v primeru, da bomo uspešni pri prijavi na razpis. Polnilnico nameravamo postaviti na parkirišče pred vrtcem.

OB005-18-0018 PROJEKTNA DOKUMENTACIJA CEST

Sredstva se namenjajo za manjše projekte za ureditev cest.

OB005-19-0001 KOLESARSKA POVEZAVA BOROVNICA - PAKO

Sredstva so namenjena financiranju študije varstva dvoživk na odseku med Borovnico in Pakim, za spremembe in dopolnitve PZI dokumentacije, ki so potrebne zaradi ukrepov za varstvo dvoživk ter za izdelavo recenzije PZI dokumentacije in Investicijskega programa za odsek Borovnica – Breg (odcep za GD).

OB005-19-0013 KOLESARSKA POVEZAVA BOROVNICA - DOL – BISTRA

Po izdelavi projektne naloge in idejne zasnove smo od projekta odstopili, saj občina finančno ne bi mogla zagotavljati svojega deleža v investiciji (izvedba dveh zahtevni krožišč) niti ne bi bilo mogoče pravočasno pripraviti projektne dokumentacije (na odseku od bifeja Škorpijon do konca naselja Dol bi bilo potrebno izvesti spomladanski monitoring dvoživk).

OB005-19-0023 OBNOVA CESTE NA DRAŽICI ( OD MAJERCE DO KOLONCE)

Sredstva se namenjajo za širitev in asfaltiranje dela cestišča.

OB005-20-0002 KOLESARSKA PAKO 33 DO MEJE Z OBČINO BOROVNICA

Sredstva so namenjena izdelavi PZI dokumentacije za odsek od Pako 33 do občinske meje

OB005-20-0003 KOLESARSKA BREG DO PAKA 33

Pripraviti je potrebno predlog za varovanje dvoživk pri prehodu preko ceste ter za spremembe in dopolnitve PZI dokumentacije, ki upoštevajo ukrepe za varovanje dvoživk

OB005-20-0001 DOGRADITEV PLOČNIKA NA GRADIŠNIKOVI

Planiramo sredstva za pločnik in škarpo nasproti Gradišnikove 10.

OB005-14-0003 PROJEKT "PARKIRAJ IN PELJI"

Zmanjšujemo sredstva, saj slovesna prireditev ob otvoritvi, zaradi Covid 19, ni bila izvedena.

OB005-16-0007 OBNOVA IN SPODBUJANJE OBISKOVALSKE IN INTERPRETACIJSKE INFRSTRUKTURE V SOTESKI PEKEL

Zaradi epidemije se bo sama izvedba projekta zavlekla v leto 2021.

OB005-13-0001 VODOVOD KOTI

Sredstva za projektiranje novega vodovoda v Kotih.

OB005-15-0031 INVESTICIJE NA VODNEM ZAJETJU VRŠAJ

Izgradnja dodatne VB7 vrtine na Vršaju.

OB005-19-0020 VZDRŽEVANJE VAŠKEGA VODOVODA BREZOVICA PRI BOROVNICI

Potrebno je urediti klorno napravo, telemetrijo…

OB005-19-0016 KOLESARSKO-ROLKARSKI POLIGON

Planiramo sredstva za projektno dokumentacijo, saj se nameravamo naslednje leto prijaviti na razpis.

OB005-13-0022 NAKUP STAVBNIH ZEMLJIŠČ

Planiramo dodatni nakup zemljišč. Vse informacije o nakupu so vidne v Načrtu ravnanja s stvarnim premoženjem.

OB005-13-0023 INVESTICIJE V ZD VRHNIKA

Planiramo sredstva za nakup drsnih vrat ter popravilo sanitarne vode.

OB005-19-0021 UREDITEV KNJIŽNICE

Glede na to, da pogajanja še vedno potekajo, predvidevamo, da sredstev za nakup opreme knjižnice v tem letu še ne bomo potrebovali in jih prestavljamo v leto 2021.

OB005-19-0011 ŠIRITEV VRTCA BOROVNICA

Planiramo dodatna sredstva za izvedbo projekta.

OB005-13-0027 INVESTICIJE IN INVESTICIJSKO VZDRŽ. OSNOVNE ŠOLE

Planiramo dodatna sredstva za alarmni sistema ter najem leasinga za nakup avtomobila.

**NAČRT RAVNANJA Z NEPREMIČNIM PREMOŽENJEM OBČINE BOROVNICA ZA LETO 2020 – I. SPREMEMBA**